หุ้นไทยสัปดาห์หน้ามีโอกาสขยับขึ้น
กสิกรไทยคาดดัชนีหุ้นไทยมีโอกาสขยับขึ้นได้แต่จะอยู่ในกรอบที่จำกัด จับตาปัจจัยม็อบแดง-ธปท.รายงานตัวเลขเศรษฐกิจ ก.พ.
27 มี.ค. 2553

กสิกรไทยคาดดัชนีหุ้นไทยมีโอกาสขยับขึ้นได้แต่จะอยู่ในกรอบที่จำกัด จับตาปัจจัยม็อบแดง-ธปท.รายงานตัวเลขเศรษฐกิจ ก.พ.
บริษัทหลักทรัพย์กสิกรไทยและบริษัทศูนย์วิจัยกสิกรไทย จำกัด มองว่า สำหรับแนวโน้มในสัปดาห์นี้ (29 มี.ค. - 2 เม.ย. 2553) ดัชนีหุ้นไทยน่าจะแกว่งตัวผันผวน จากแรงขายทำกำไรระยะสั้นของนักลงทุนบางส่วนหลังจากที่ดัชนีปรับตัวขึ้นมากในช่วงที่ผ่านมา อย่างไรก็ตาม ดัชนียังมีโอกาสขยับขึ้นได้แต่จะอยู่ในกรอบที่จำกัด 
โดยปัจจัยในประเทศที่ต้องจับตา ได้แก่ การรายงานตัวเลขเศรษฐกิจรายเดือนของธปท.ในวันพุธ และตัวเลขเงินเฟ้อของกระทรวงพาณิชย์ในวันพฤหัสบดี รวมไปถึงประเด็นทางการเมือง 
ส่วนปัจจัยในต่างประเทศที่สำคัญ คงจะต้องติดตาม ความเคลื่อนไหวของราคาน้ำมันและสินค้าโภคภัณฑ์ การปรับตัวของตลาดหุ้นภูมิภาค ตลอดจนการรายงานตัวเลขเศรษฐกิจที่สำคัญของสหรัฐฯ อาทิ การจ้างงานนอกภาคเกษตรเดือนมี.ค. 
ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 776 และ 767 จุด ขณะที่แนวต้านคาดว่าจะอยู่ที่ 790 และ 824 จุด ตามลำดับ